CELEX: 62012CN0195
Language: fi
Date: 2012-04-26 00:00:00
Title: Asia C-195/12: Ennakkoratkaisupyyntö, jonka Cour constitutionnelle (aiemmin Cour d’arbitrage) (Belgia) on esittänyt 26.4.2012 — I.B.V. & Cie SA (Industrie du bois de Vielsalm & Cie SA) v. Région wallonne

7.7.2012   
            
            
               FI
            
            
               Euroopan unionin virallinen lehti
            
            
               C 200/7
            
         Ennakkoratkaisupyyntö, jonka Cour constitutionnelle (aiemmin Cour d’arbitrage) (Belgia) on esittänyt 26.4.2012 — I.B.V. & Cie SA (Industrie du bois de Vielsalm & Cie SA) v. Région wallonne
   (Asia C-195/12)
   2012/C 200/12
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour constitutionnelle (aiemmin Cour d’arbitrage)
   
      Pääasian asianosaiset
   
   
      Kantaja: I.B.V. & Cie SA (Industrie du bois de Vielsalm & Cie SA)
   
      Vastaaja: Région wallonne
   
      Ennakkoratkaisukysymykset
   
   
               1)
            
            
               Onko hyötylämmön tarpeeseen perustuvan sähkön ja lämmön yhteistuotannon edistämisestä sisämarkkinoilla ja direktiivin 92/42/ETY muuttamisesta 11.2.2004 annetun Euroopan parlamentin ja neuvoston direktiivin 2004/8/EY (1) 7 artiklaa, mahdollisesti yhdessä sähköntuotannon edistämisestä uusiutuvista energialähteistä tuotetun sähkön sisämarkkinoilla 27.9.2001 annetun Euroopan parlamentin ja neuvoston direktiivin 2001/77/EY (2) 2 ja 4 artiklan ja uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23.4.2009 annetun Euroopan parlamentin ja neuvoston direktiivin 2009/28/EY (3) 22 artiklan kanssa, tulkittava yleisen yhdenvertaisuusperiaatteen, Euroopan unionista tehdyn sopimuksen 6 artiklan ja Euroopan unionin perusoikeuskirjan 20 ja 21 artiklan valossa siten, että
               
                           a)
                        
                        
                           sitä sovelletaan ainoastaan tehokkaisiin yhteistuotantolaitoksiin direktiivin liitteessä III tarkoitetulla tavalla;
                        
                     
                           b)
                        
                        
                           siinä velvoitetaan soveltamaan alueellisten sähkömarkkinoiden järjestämisestä 12.4.2001 annetun Région wallonnen asetuksen 38 §:n 3 momenttiin sisältyvän kaltaista tukitoimenpidettä tai sallitaan tai kielletään sen soveltaminen kaikkiin pääasiallisesti biomassaa hyödyntäviin ja tässä pykälässä asetetut edellytykset täyttäviin yhteistuotantolaitoksiin, pääasiallisesti puuta tai puujätettä hyödyntäviä yhteistuotantolaitoksia lukuun ottamatta?
                        
                     
         
               2)
            
            
               Onko vastaus toisenlainen sen mukaan, hyödyntääkö yhteistuotantolaitos pääasiallisesti ainoastaan puuta vai ainoastaan puujätettä?
            
         
      (1)  EYVL L 52, s. 50.
   
      (2)  EYVL L 283, s. 33.
   
      (3)  EUVL L 140, s. 16.